Dôvodová správa

Všeobecná časť

	Ministerstvo financií Slovenskej republiky predkladá návrh vyhlášky Ministerstva financií Slovenskej republiky, ktorou sa mení a dopĺňa Vyhláška Ministerstva financií Slovenskej republiky č. 229/2014 Z. z.,  ktorou sa ustanovuje rozsah daňových predpisov, ku ktorých uplatneniu možno vydať záväzné stanovisko v znení vyhlášky č. 214/2015 Z. z.

Návrh sa prekladá z dôvodu potreby rozšírenia rozsahu ustanovení zákona o dani z príjmov, ako aj zákona o dani z pridanej hodnoty, ku ktorým budú môcť daňové subjekty požiadať Finančné riaditeľstvo SR o vydanie záväzného stanoviska. Zároveň sa navrhuje ďalší právny predpis, k ustanoveniam ktorého bude možné požiadať o vydanie záväzného stanoviska. Ide o zákon č. 279/2024 Z. z. o dani z finančných transakcií a o zmene a doplnení niektorých zákonov v znení neskorších predpisov.	
Návrh vyhlášky má negatívny vplyv na rozpočet verejnej správy a na zamestnanosť vo verejnej správe, ktorý je rozpočtovo zabezpečený a pozitívny vplyv na podnikateľské prostredie. Vplyvy návrhu vyhlášky sú uvedené v doložke vybraných vplyvov. 
Návrh vyhlášky nemá vplyv na limit verejných výdavkov, na životné prostredie, na informatizáciu spoločnosti, na služby verejnej správy pre občana, sociálne vplyvy a ani vplyvy na manželstvo, rodičovstvo a rodinu. 
	Návrh vyhlášky je v súlade s Ústavou Slovenskej republiky, zákonom, na ktorého vykonanie sa vydáva, inými zákonmi a všeobecne záväznými právnymi predpismi, právnymi aktmi Európskej únie, ako aj medzinárodnými zmluvami, ktorými je Slovenská republika viazaná.

	Účinnosť vyhlášky sa navrhuje od 1. septembra 2025.